作者:王伯成
標題:李太白貶夜郎・尾
內容:那是安祿山義子臺怒，則是楊貴妃賊兒膽底虛。似這般忒自由，沒拘束，猛軒騰，但發路。交近南蠻，至北隅，接西邊，去東魯。一年多，半載餘，那裡景淒涼，地悽楚。彈袖垂肩仕女圖，似秋草人情日日疏，待寄蕭娘一紙書，地北天南雁亦無。忽地興兵起士卒，大勢長驅入帝都。一戰功成四海枯，得手如還入宮寧。一就無毒不丈夫，玉殿珠樓盡交付。抵多少燭滅煙銷帝業虧，十萬用江山共寶物，和那花朵兒渾家做不得主。(下)。